jkorsvik/nowiki_second_scrape_merged huggingface dataset:
Lou Diamond Phillips

Lou Diamond Phillips (født 17. februar 1962) er en amerikansk skuespiller på film, TV og teater.
Phillips ble født som Lou Diamond Upchurch på Subic Bay US Naval Station i Zambales på Filippinene, sønn av Lucita Aranas og Gerald Upchurch, en offiser i United States Navy. Hans far var amerikaner av skotsk-irsk avstamming og en fjerdedel Cherokee-avstamning, og hans mor, født i Candelaria, var fra Filippinene med både spansk, kinesisk, hawaiisk og japansk avstamning. Phillips vokste opp i Texas, der han studerte ved Flour Bluff High School før han ble uteksaminert fra University of Texas som ligger i Arlington. 
Phillips’ gjennombrudd som skuespiller kom da han spilte hovedrollen i filmen La Bamba. Han fikk en Golden Globe-nominasjon for sin birolle i Stand and Deliver, og en Tony Award-nominasjon for hans rolle i filmen The King and I. Andre kjente filmer der Phillips har vært med i inkluderer Courage Under Fire, Che, og Love Takes Wing. Før hans store gjennombrudd som skuespiller, spilte Phillips i TV-serien Miami Vice, i episoden «Red Tape» som ble vist 13. mars 1987, der han portretterte FBI-agenten Bobby Diaz. Phillips hadde en rolle i den første sesongen av TV-serien 24 som en hemmelig agent for de amerikanske myndighetene der han spilte mot den tidligere Young Guns-stjernen Kiefer Sutherland. Phillips har en fast rolle i TV-serien Numb3rs, der han spiller rollen som Ian Edgerton, en FBI-agent og skarpskytter som arbeider som instruktør på Quantico. Phillips debuterte på Broadway-teateret i 1996.
Phillips giftet seg med Julie Cypher, en regiassistent, 17. september 1987. De ble skilt etter nesten tre år, den 5. august 1990, da Cypher forlot ham for å begynne et forhold med rockemusiker Melissa Etheridge. Phillips hadde deretter et forhold med Jennifer Tilly, men de to giftet seg aldri. Phillips giftet seg senere med Penthouse-modell Kelly Preston Phillips, de har to døtre: Grace Moorea og Isabella Patricia (tvillinger født 5. oktober 1997). Tvillingdøtrene bor sammen med deres mor etter at Phillips og Preston tok ut en seperasjon i 2004 og deres skilsmisse ble sluttført i juli 2007. 
Phillips giftet seg i august 2007 og fikk datteren Indigo Sanara som ble født i oktober 2007. Den 11. august 2006 ble Phillips arrestert for vold i sitt eget hjem i Los Angeles etter en krangel med sin samboer og fremtidige kone, makeupartist Yvonne Boismier. Phillips ble dømt til tre års prøvetid og han fikk 200 timer med samfunnstjeneste for denne voldsepisoden.


== Referanser ==


== Eksterne lenker ==
(en) Lou Diamond Phillips på Internet Movie Database 
(sv) Lou Diamond Phillips i Svensk Filmdatabas 
(da) Lou Diamond Phillips på Filmdatabasen 
(da) Lou Diamond Phillips på Scope 
(fr) Lou Diamond Phillips på Allociné 
(en) Lou Diamond Phillips på AllMovie 
(en) Lou Diamond Phillips hos Turner Classic Movies 
(en) Lou Diamond Phillips hos Rotten Tomatoes 
(en) Lou Diamond Phillips hos The Movie Database 
(en) Lou Diamond Phillips hos Internet Broadway Database 
(en) Lou Diamond Phillips hos Internet Broadway Database
Amy Madigan

Amy Madigan (født 11. september 1950 i Chicago, Illinois) er en amerikansk skuespiller.
Madigan som er mest kjent for sin rolle som Annie Kinsella i filmen Fortidens helter fra 1989 og som karakteren Iris Crowe i TV-serien Carnivale fra 2003 til 2005. Madigan studerte filosofi ved Marquette University i Milwaukee før hun begynte ved Lee Strasberg Theatre Institute. Hun flyttet til Los Angeles i 1970. Madigan ble nominert til en Oscar for sin prestasjon i filmen Twice in a Lifetime fra 1985. Madigan har siden 1983 vært gift med skuespilleren Ed Harris som hun spilte mot i dramafilmen Gone Baby Gone i 2007. Paret har datteren Lilly sammen.


== Referanser ==


== Eksterne lenker ==
(en) Amy Madigan på Internet Movie Database 
(sv) Amy Madigan i Svensk Filmdatabas 
(da) Amy Madigan på Filmdatabasen 
(da) Amy Madigan på Scope 
(fr) Amy Madigan på Allociné 
(en) Amy Madigan på AllMovie 
(en) Amy Madigan hos The Movie Database 
(en) Amy Madigan hos Internet Broadway Database
Ala Lompolo

Ala Lompolo, eller Ala Lombolo, er en grunn, drøyt 25 hektar stor myrsjø, like sør for Kiruna, og like ved bebyggelsen Lombobo strand. Sjøen er Norrbottens läns mest forgiftede innsjø.Litt lenger nord ligger innsjøen Yli Lompolo.


== Økologi ==


=== Dyreliv ===
Det biologiske mangfoldet i Ala Lompolo er marginalt og begrenset på grunn av dens kraftige forurensninger og til dels oksygenfrie tilstand. Livet på sjøbunnen domineres av fjærmygglarver, men det er også ertemuslinger og vannmidder der.
Det ser ut til at større fisk har vært fraværende fra sjøen en betydelig tid. På begynnelsen av 1990-tallet ble det gjennomført fiske på sjøen med tanke på prøvetakninger, men det ble ikke fanget fisk der, til tross for gjentatte forsøk. Tidligere hadde blant annet større ørreter og røyer svømt i innsjøen. Småfisk, trolig nipigget stingsild, finnes derimot fortsatt, både i innsjøen og i Luossajoki.
Fuglefaunaen er mangeartet, i motsetning til de ovennevnte. Mange fugler hekker og hviler i det grunne vannet, deriblant horndykker, toppand, siland og hettemåke.


=== Planteliv ===
Også Ala Lompolos over- og undervannsvegetasjon er minimal, og begrenset til sjøens grunnere deler. I den sørvestlige delen av sjøen er utbredelsen størst. Rundt sjøen finner man vier, starr og skoger av fjellbjørk.


== Miljøproblem ==


=== Forurensning ===
Det var på begynnelsen av 1990-tallet, i forbindelse med LKABs undersøkelser i forkant av tømming av den sørlige delen av Luossajärvi, at man først oppdaget krisetilstandene i innsjøene. Fisken var borte, og sjøen inneholdt store mengder miljøgifter.
Bunnsedimentet inneholder høye verdier av diverse tungmetaller, spesielt kvikksølv; 230 kg ligger på bunnen, og innsjøen har tatt stor skade av dette. Utover kvikksølv beregnes sedimentet å inneholde ti tonn zink, tre tonn kobber, 1,6 tonn bly, ett tonn molybden og 33 kg kadmium. Det er ikke helt klart hvor kvikksølvet kommer fra, LKABs tidligere anvendelse av kvikksølvsalter ved malmanalyser er en mulig årsak. I tillegg er det 17 000 ustabile granater i innsjøen, som Sveriges forsvar dumpet en gang på 1950-tallet, samt høye verdier av PCB.
De ekstreme forurensningene i Ala Lompolo har ført til at blant annet fjærmygg har utviklet tydelig misdannede munndeler.


=== Tiltaksmuligheter ===
Sanering av Ala Lompolo er aktuelt, da sjøen er kilde for elver som blir tatt opp av Torneälven, noe som påvirker hele vannsystemet nedstrøms. For høye verdier av kvikksølv er konstatert i blant annet gjedde i Jukkasjärvi siden begynnelsen av 1990-tallet.


== Referanser ==


== Litteratur ==
Kiruna, 100-årsboken ISBN 91-630-9371-5


== Eksterne lenker ==
Kiruna kommun: Projekt Ala Lombolo
Thaao Penghlis

Thaao Penghlis (født 15. desember 1945 i Sydney, New South Wales i Australia) er en australsk skuespiller av gresk herkomst.
Penghlis startet sin karriere som skuespiller på teater før han begynte med film. Penghlis er kjent fra amerikanske såpeoperaer som f.eks. Days of Our Lives, Santa Barbara og General Hospital som i USA vanligvis går på dagtid. Penghlis har også hatt flere forskjellige gjesteroller i TV-serier som Par i hjerter, Nero Wolfe og Magnum, P.I.


== Referanser ==


== Eksterne lenker ==
(en) Thaao Penghlis på Internet Movie Database 
(sv) Thaao Penghlis i Svensk Filmdatabas 
(fr) Thaao Penghlis på Allociné 
(en) Thaao Penghlis på AllMovie 
(en) Thaao Penghlis hos The Movie Database
DS «Fiskeren» (1884)

DS «Fiskeren» var et kystruteskip bygget av Stavanger Støberi & Dok i 1884 som byggenummer 7. Skipet ble overlevert til rederiet Soggendals Dampskibsselskab i Sogndal i august samme år. Skipet hadde flere eiere til det ble hugget i 1939.


== Historie ==
1884: August: Soggendals Dampskibsselskab A/S, Sogndal
1887: A/S Vesteraalens Dampskibsselskab,Stokmarknes, Bodø
1890: September: Grunnstøtte og sank 25. september ved Stabben Fyr,Florø
1893: Hevet og reparert ved Bergen Mekaniske Verksted.,Bergen.Ankom 3. mai-1893
1895: August: Christiania Kyst Dampskibsselskab (B.Heyerdahl) Kristiania   Omdøpt  DS Harald Haarfager
1899: A/S Christiansand Dampskibsselskab, Kristiansand
1906: A/S Christiansand Dampskibsselskab (N.Rosenkilde) Kristiansand
1937: A/S Christiansand Dampskibsselskab (M.Mosvold,Farsund) Kristiansand
1938: Desember: Grunnstøtte 18. desember ved Grønningen Fyr. Satt på grunn i Kristiansand havn.
1939: Solgt til Grimstad Ophugnings Co., Grimstad


== Kilder ==
Erling Jensen: Stavanger Støberi & Dok, 2008  ISBN 9788292309568


== Eksterne lenker ==
Stavanger Støberi & Dok Arkivert 8. desember 2010 hos Wayback Machine.
Elizabeth Peña

Elizabeth Peña (født 23. september 1961 i New Jersey, død 14. oktober 2014 i Los Angeles) var en amerikansk skuespillerinne.
Hennes far var en cubanskfødt skuespiller, forfatter og regissør som var med-grunnlegger av Latin American Theatre Ensemble som organiserte teater-oppsetninger for latinamerikanske skuespillere. Peña ble uteksaminert fra New Yorks High School of Performing Arts i 1977. Peña hadde en gjesterolle i den attende episoden av TV-serien Numb3rs, sesong to, der hun spilte rollefiguren Sonya Benavides. Peña er også kjent for å ha medvirket i I Married Dora, en situasjonskomedie som varte i bare tretten episoder i 1987. Peñas første ekteskap, med William Kibler, endte i skilsmisse i 1988. Hun giftet seg deretter med en snekker, Hans, i 1994. De fikk to barn: en datter, Fiona, og en sønn, Kaelan.


== Referanser ==


== Eksterne lenker ==
(en) Elizabeth Peña – kategori av bilder, video eller lyd på Commons 
(en) Elizabeth Peña på Internet Movie Database 
(sv) Elizabeth Peña i Svensk Filmdatabas 
(da) Elizabeth Peña på Scope 
(fr) Elizabeth Peña på Allociné 
(en) Elizabeth Peña på AllMovie 
(en) Elizabeth Peña hos The Movie Database
Jonas L.A.

Jonas L.A. er en amerikansk komiserie for ungdom og barn som gikk på Disney Channel fra 2009 til 2010. Serien er med Jonas Brothers og handlet om brødrene Lucas og vennene deres i sommerferien. Brødrene var på ferie i sommerhuset i LA.


== Medvirkende ==
Kevin Jonas som Kevin
Joe Jonas som Joe
Nick Jonas som Nick
Chelsea Staub som Stella
Nicole Anderson som Macy
David Henrie som Seiselv
Adam Hicks som DZ


== Referanser ==


== Eksterne lenker ==
(en) Jonas L.A. på Internet Movie Database
Mario Van Peebles

Mario Van Peebles (født 15. januar 1957 i Mexico by i Mexico) er en amerikansk regissør og skuespiller som har spilt i en rekke Hollywood-filmer, blant annet i Heartbreak Ridge (1986) og Haisommer – hevnen (1987).
Peebles er sønn av filmskaper, regissør og skuespiller Melvin Van Peebles og hans kone, den tyske skuespillerinnen og fotografen Maria Marx. Peebles studerte ved en videregående skole i Connecticut før han ble uteksaminert fra Columbia University i 1978 med en bachelorgrad i økonomi. I løpet av de neste 30 årene, spilte Van Peebles i og regisserte flere TV-programmer og filmer, deriblant Lost, Panther, Ali og New Jack City. Peebles er gode venner med flere kjente skuespillere som Christopher Lambert og Jean-Claude van Damme. Van Peebles og hans familie bor i en miljømessig og bærekraftig livsstil, som er dokumentert i reality-serien Mario's Green House, som i USA ble vist på TV den 27. september 2009.


== Referanser ==


== Eksterne lenker ==
(en) Mario van Peebles på Internet Movie Database 
(sv) Mario van Peebles i Svensk Filmdatabas 
(da) Mario van Peebles på Filmdatabasen 
(da) Mario van Peebles på Scope 
(fr) Mario van Peebles på Allociné 
(en) Mario van Peebles på AllMovie 
(en) Mario van Peebles hos Rotten Tomatoes 
(en) Mario van Peebles hos The Movie Database 
(en) Mario van Peebles hos Internet Broadway Database
Alajávri

Alajávri (finsk: Alajärvi) er den tredje største innsjøen langs Torneälven i Sverige, og den ligger 25 km nedstrøms fra Torneträsk. Innsjøen er om lag ti km lang og er på det dypeste 20 meter. Den 170 000 hektar store øyen nord for Alajávri er siden 1980 Alajávri naturreservat, og dessuten et Natura 2000-beskyttet område.
Alajávris innløp er Jiegaguoika (Jiekakoski), mange bekker og kilder, og utløpet er Váhkuguoika (Vakkokoski). Alajávri er nordsamisk og har blitt benyttet på kart siden 1983, mens innsjøen lokalt kalles Alajärvi, som er finsk for «nedre sjøen». Alajávri, Jiegajávri og Dárrájávri har egen bestand av røye som har tatt seg ned fra Torneträsk, men denne er i ferd med å bli utryddet av sik, som dominerer innsjøen. Innsjøen har lange tradisjoner med fiske. I området finnes et titalls hytter, og en av de første til å bygge en var Hans Rikard Stöckel i 1929. Helt siden 1600-1700-tallet har folk reist hit fra Kurravaara for å fiske.
Ismail (navn)

Ismail eller Ismael (arabisk: إسماعيل‎) er et arabisk mannsnavn med opprinnelse i det hebraiske navnet יִשְׁמָעֵאל som betyr «Gud vil høre».


== Utbredelse ==
Ismail er et utbredt arabisk mannsnavn ifølge Dictionary of Arab Names.
Tabellen nedenfor gir en detaljert oversikt over populariteten til mannsnavnet Ismail  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Ismael Rivera (1931–1987), puertoricansk salsamusiker
Ismail Kadare (f. 1936), albansk forfatter
Ismail Khan (f. 1946), afghansk offiser og tidligere guvernør av Herat-provinsen
Ismaël Lô (f. 1956), senegalesisk musiker
Ismail Haniyeh (f. 1962), palestinsk politiker
İsmail YK (f. 1978), tyrkisk popartist


== Referanser ==


== Eksterne lenker ==
(en) Behind the Name: Ismail
(en) Think Baby Names: Ismail
Tony Plana

Tony Plana (født 19. april 1952 i Havanna på Cuba) er en cubansk-amerikansk skuespiller og regissør. 
Familien hans flyttet til Miami i 1960, da Plana var åtte år gammel. Han ble utdannet ved Loyola Marymount University og senere studerte han skuespill ved Royal Academy of Dramatic Art i London, Storbritannia. Han har vært gift med skuespillerinnen Ada Maris siden 1988. Plana spilte Ignacio Suarez i TV-serien Ugly Betty. Plana er også kjent fra gjesteroller i TV-serier som Star Trek: Deep Space Nine, Resurrection Boulevard, Commander in Chief, CSI: Crime Scene Investigation, The West Wing, 24, Cagney & Lacey og i 2011 hadde Plana en rolle i TV-serien Frustrerte fruer, der han spilte stefaren til Gabrielle Solis som voldtok henne. Plana underviser i skuespill ved California State University.


== Referanser ==


== Eksterne lenker ==
(en) Tony Plana på Internet Movie Database 
(sv) Tony Plana i Svensk Filmdatabas 
(da) Tony Plana på Filmdatabasen 
(da) Tony Plana på Scope 
(fr) Tony Plana på Allociné 
(en) Tony Plana på AllMovie 
(en) Tony Plana hos TV Guide 
(en) Tony Plana hos The Movie Database 
(en) Tony Plana hos Internet Broadway Database
Terry Markwell

Teresa «Terry» Markwell er en amerikansk-født skuespiller, født i Phoenix, Arizona. 
Terry fikk sin første smak av skuespill mens hun var ansatt hos Plaza Three, et talent-byrå i Phoenix, Arizona på slutten av 1970-tallet og tidlig på 1980-tallet. Markwell er trolig best kjent for å ha opptrådt som IMF-agent Casey Randall i den første sesongen av Mission: Impossible som ble vist på TV i 1988 og 1989. Siden den gang har Markwell kun dukket opp sporadisk i filmer og på TV-skjermen da hun primært driver sitt eget interiør-selskapet under navnet Markwell Design Group. 


== Eksterne lenker ==
(en) Terry Markwell på Internet Movie Database 
(en) Terry Markwell hos The Movie Database
Jon Polito

Jon Polito (født 29. desember 1950 i Philadelphia i USA, død 1. september 2016 i Duarte) var en amerikansk skuespiller kjent for sine mange samarbeid med Coen-brødrene.


== Liv og virke ==
Han var av italiensk slektsbakgrunn. Han fikk stipend ved det katolske Villanova University og studerte teatervitenskap der. Deretter begynte han en karriere i New York Citys teaterverden. Han spilte både på Broadway (som i teaterstykkene American Buffalo, og med Faye Dunaway i Curse of an Aching Heart). Off Broadway spilte Polito blant annet med Sigourney Weaver i stykket Gemini.
Han spilte også i TV og film; i de to første sesongene av TV-serien Homicide: Life on the Street og i den første sesongen av Crime Story. Polito ble tildelt utmerkelsen Maverick Spirit Award Event under Cinequest Film Festival i 2005.


== Filmografi ==
1986 Highlander
1991 Barton Fink
1991 Rocketeer
1994 The Crow
1994 Det store spranget
1998 Den store Lebowski
1999 Stuart Little
2001 Mimic 2
2004 The Last Shot
2007 American Gangster
2010 The Last Godfather
2013 Gangster Squad
2014 Big Eyes


== Referanser ==


== Eksterne lenker ==
(en) Jon Polito på Internet Movie Database 
(sv) Jon Polito i Svensk Filmdatabas 
(da) Jon Polito på Scope 
(fr) Jon Polito på Allociné 
(en) Jon Polito på AllMovie 
(en) Jon Polito hos Rotten Tomatoes 
(en) Jon Polito hos The Movie Database 
(en) Jon Polito hos Internet Broadway Database 
(en) Jon Polito hos Behind The Voice Actors
Cathy Podewell

Cathy Podewell (født 26. januar 1964 i Evanston, Illinois) er en amerikansk skuespiller. 
Podewell studerte ved University of California i Santa Barbara, der hun tok hovedfag i drama og dans. Podewell blir best husket for sin rolle som Cally Harper Ewing i TV-serien Dallas fra 1988 til 1991. Podewell debuterte som skuespiller i 1988 med skrekkfilmen Night of the Demons. Hun hadde også flere gjesteopptredener på forskjellige TV-programmer som Murder, She Wrote, Beverly Hills, 90210, Walker, Texas Ranger, og Growing Pains. Det var i hennes tid ved settet på Growing Pains Podewell ble anbefalt til en rolle i TV-serien Dallas.


== Referanser ==


== Eksterne lenker ==
(en) Cathy Podewell på Internet Movie Database 
(sv) Cathy Podewell i Svensk Filmdatabas 
(fr) Cathy Podewell på Allociné 
(en) Cathy Podewell på AllMovie 
(en) Cathy Podewell hos Rotten Tomatoes 
(en) Cathy Podewell hos The Movie Database
Den hule mannen

Den hule mannen er et norsk kriminalhørespill som ble sendt på NRK Radio i 1998. Det ble regissert av Nils Nordberg og oversatt fra John Dickson Carrs roman med samme navn. Stykket omhandler Dr. Gideon Fell som, ofte sammen med Scotland Yard-etterforskeren David Hadley, løser diverse mordmysterier. 
Produsert av NRK Radioteateret


== Episoder ==
Mysteriet i den lærdes studiekammer
Mysteriet med de tre likkistene
Mysteriet med den andre kulen


== Medvirkende ==
Dr. Gideon Fell –  Tor Stokke
Inspektør Hadley –  Ole-Jørgen Nilsen
Professor Grimaud –  Sverre Bentzen
Boyd Mangan –  Sverre Solberg
Rosette Grimaud –  Andrine Sæther
Stuart Mills –  Kim Haugen
Ernestine Dumont –  Merete Moen
Drayman –  Arne Aas
Jerome Burnaby –  Jan Hårstad
Pierre Fley –  Gerhard Bjelland
Michael O’Rourke –  Trond Brænne
Betjent Betts –  Svein Roger Karlsen


== Se også ==
Tidenes 100 beste kriminalromaner


== Referanser ==
Øystein Røger

Øystein Røger (født 14. april 1963 i Oslo) er en norsk skuespiller som i 2006 mottok Teaterkritikerprisen for sitt arbeid i 2005/2006. Han er kjent fra roller som Erasmus Montanus, Peer Gynt, Yang Sun (Det gode menneske fra Sezuan av Bertolt Brecht) Jørgen Skolmen i Kampen for tilværelsen i NRK og Svend Foyn (hørespillserie etter romaner av Jan Mehlum).På teaterscenen har han også hatt stor suksess sammen med Kåre Conradi i forestillingen Stones in his pockets, som gikk for fulle hus i en årrekke. I dette stykket fremstilte Conradi og Røger i en rekke ulike rollefigurer; 18 roller til sammen. Det var Øystein Røger selv som via internett oppdaget dette opprinnelig irske stykket da han var en av de ansvarlige for repertoaret for Torshovteatret.Han vant i 2006 både Kritikerprisen og Heddaprisen for beste mannlige hovedrolle for rollen som Den ukjente i August Strindbergs Til Damaskus på Nationaltheatret. I 2011 hadde han hovedrollen som «Suru» i Rockeulven, som var Nationaltheatrets første større musikalsatsing. Han er også kjent som Finn Kristoffersen i Frikjent.


== Filmografi ==


== Stemmer ==


== Referanser ==


== Eksterne lenker ==
(en) Øystein Røger på Internet Movie Database 
(no) Øystein Røger hos Nationaltheatret 
«Øystein Røger. Skuespiller». Nationaltheatret. Besøkt 6. september 2019. 
«ØYSTEIN RØGER». Nationaltheatrets forestillingsarkiv. Besøkt 6. september 2019.
Stor-Mattaure

Stor-Mattaure (lulesamisk: Stuor Mattávrre) er en innsjø i Arjeplog kommune i landskapet Lappland, Sverige.Stor-Mattaure har et overflateareal på 18,4 km². Innsjøen ligger nord for Arjeplog, 452 meter over havet. Gjennom Flyggsundet i innsjøens søndre ende er den forbundet med Lill-Mattaure (Máttávrre). Vest for Stor-Mattaure ligger vannet Bietsasjávrre. Innsjøene dreneres via Gállájávrre av Mattaureälven. Elven har tidligere vært en del av en kanal for tømmerfløting.


== Referanser ==
Corneille

Corneille er det franske ordet for kråke. Kan for øvrig referere til:

Pierre Corneille fransk forfatter
Thomas Corneille fransk skribent
Guillaume Cornelis van Beverloo, nederlandsk kunstner, med kustnernavn Corneille
DS «Patria» (1920)

DS «Patria» var et lasteskip bygget av Stavanger Støberi & Dok i 1920 med byggenummer 80. Skipet ble overlevert til rederiet Madsen & Jespersen i Stavanger samme år. Skipet ble solgt til Danmark og omdøpt «Askø». Da skipet forliste var det i svensk eie og het «Foxen»


== «Patria» ==
1920: Februar: Levert som «Patria» for Madsen & Jespersen, Stavanger


== «Askø» ==
1925: Solgt til Dampskibsselskabet Heimdal, København. Omdøpt «Askø»


== «Foxen» ==
1939: Solgt til O. F. Ahlmark & Co. Karlstad. Omdøpt «Foxen»
1940: 18. januar: Skipet brakk i to og forliste 85 nautiske mil øst av Pentland Sound etter en kraftig eksplosjon. Skipet gikk ned i løpet av 90 sekunder og 17 av mannskapet på 19 omkom. En av de overlenende ble etter seks dager reddet av Frithjof Utne på det norske skipet «Leka». Den andre overlevende ble tidligere reddet, også av et norsk skip. Skipet var på reise fra Garston, Storbritannia til Göteborg, Sverige lastet med kull


== Kilder ==
Erling Jensen: Stavanger Støberi & Dok 2008 ISBN 9788292309568
«Foxen» Wrecksite.eu
A/S DAMPSKIBSSELSKABET "HElMDAL"
«Askø» Uboat.net


== Eksterne lenker ==
Stavanger Støberi & Dok Arkivert 8. desember 2010 hos Wayback Machine.
Álggajávrre

Álggajávrre er en innsjø på grensen mellom nasjonalparkene Padjelanta og Sarek, med beliggenhet ved munningen av Álggavágge i Lappland, Sverige. Innsjøen er ofte besøkt av turgåere på tur inn og ut fra Sarek, og har to robåter tilgjengelig, som gjør det mulig å forsere denne uten å måtte vade ved Miellädno eller Alep Sarvesjåhkå.
Ved innsjøens nordende står det et lite steinkapell.
Árbujávri

Árbujávri er en liten innsjø i Torne lappmark i Kiruna kommune, Sverige. Innsjøens vannivå sank 15 meter i forbindelse med gravingen av en kanal.


== Referanser ==
Stor-Björkvattnet

Stor-Björkvattnet er en innsjø 392,5 meter over havet i Storuman kommune i Sverige. Sjøen har utløp gjennom Lill-Björkvattnet og Gardiken til Umeälven.


== Se også ==
Liste over innsjøer i Skandinavia


== Referanser ==


== Eksterne lenker ==
«Stor-Björkvattnet». Vattenmyndigheterna. Besøkt 9. desember 2018.
Blåvikssjön

Blåvikssjön er en innsjø i Lappland med beliggenhet mellom Storuman og Lycksele. Innsjøen har et overflateareal på 16 km², og har direkte forbindelse med Umeälven.
Båtsträsk

Båtsträsk er en innsjø sør i landskapet Lappland i Sverige. Innsjøen ligger 420 meter over havet, og er i utløpet av Sellakbäcken. Nærmeste innsjø er Hammarträsket, som kan nås via et sund ved Geälluonjárgga.
Fjosoken

Fjosoken (umesamisk: Fievsuoke; fra samisk fjosokk, «tåkete sjø» eller «tåkenes sjø») er en innsjø langs Juktån i Lappland, Sverige. Innsjøen er ca 25 km lang, og har et overflateareal på 13 km². Langs sjøen ligger tettstedene Berglunda og Fjällsjönäs.
Storjuktans reguleringsmagasin, som ble bygd i 1961, strekker seg opp i Fjosoken. Innsjøens overflate blir regulert mellom 410 og 412 meter over havet.


== Eksterne lenker ==
(en) Fjosoken – kategori av bilder, video eller lyd på Commons
Geälluonjárgga

Geälluonjárgga er et nes i innsjøene i Arjeplog kommune i svensk Lappland. Neset skiller innsjøene Båtsträsk og Hammarträsket fra hverandre.
Hammarträsket

Hammarträsket er en innsjø ved Korsträsk i Arjeplog kommune, i svensk Lappland. Innsjøen ligger 420 meter over havet. Innsjøer i nærheten er Båtsträsk og Båtsjaur.